open-index/open-wikipedia-markdown huggingface dataset:
Dios

**Dios** (d'o latín *< DEUS*) tien diferent significato seguntes si ye escrito en minuscla u mayuscla:
# En minuscla: Deidat a la que se da u daba culto en una relichión. Cualsiquiera d'os sers superiors a l'hombre con capacidaz sobrenaturals. *Se veiga [[mitolochía]]*.
# En mayuscla: En as relichions monoteistas (chudaísmo, cristianismo y islamismo), ser supremo y omnipotent, creyador de l'Universo. A concepción de "Dios" no ye identica en istas tres relichions, encara que todas rancan de l'Antigo Testamento. Asinas, por eixemplo, a mayor parti d'os cristianos creyen en a Santisma Trinidat. Antimás d'a suya omnipotencia, tiene conoiximiento de tot o que existe, ha existito u existirá.

Bi ha quí define a Teolochía como a ciencia que tracta de Dios, anque no se basa en os metodos cientificos y no puede estar considerada como tal.

As personas que negan a existencia de dioses se claman ateas. A disaparición d'a certitut d'a existencia de Dios ye comentata por autors como Nietzsche. Ta bellunas d'istas personas, o concepto de Dios ha deixato como racada gran cantidat de tradicions y costumbres mantenitos en "o suyo nombre" que han deixato a l'humán, com ser animal, en segundo plan, cosa que ha feito chirar a historia en contra d'él mesmo, deixando-lo a la voluntat de Dios.

As personas que ni afirman ni niegan a existencia de Dios, se claman agnosticos. No creyen ni en a existencia ni en a no existencia de dioses.


Image:Araldiz Manno 263.png|Representación abstracta d'o Dios cristiano.
Image:Anubis_standing.jpg|Anubis, dios echipcio d'a muerte.
Image:Júpiter y Tetis, por Dominique Ingres.jpg|Os dioses romanos, Chupiter y Thetis.


## Referencias

## Vinclos externos
Baixo saxón

:*Iste articlo tracta sobre o *'baixo alemán occidental**. Ta atros usos se veiga [[baixo saxón (desambigación)]]''


O **baixo saxón** u **baixo alemán occidental''' ye o nombre d'as variedaz rechionals d'o baixo alemán fablatas principalment en o norte d'Alemanya y l'este d'os Países Baixos.

L'apocheu d'este idioma estió cuan teneba florata a Hansa. O baixo saxón influyó en a evolución d'as luengas escandinavas. A decadencia d'a Hansa y a creyación d'un estándard alemán cuan a Reforma Protestant significó que encomenzase una diglosia que favoreixió a sostitución d'o baixo saxón por l'alemán estándard.
Luengas chermanicas occidentals

As **luengas chermanicas occidentals** son un grupo de luengas d'a branca chermanica d'a familia indoeuropea.

Ista branca ye compuesta por l'anglés, o suyo parient mas amanau, o frisón, neerlandés, incluindo o flamenco y l'afrikaans, charrau en Sudafrica agora son consideradas luengas independients, encara que lo *[[Plattdeutsch]]* ye considerau a vegadas un dialecto de l'alemán. L'alto alemán comprende os dialectos alemans charraus a o sud d'o *Plattdeutsch* y incluye a l'alemán normativo y a o yiddisch.

## Árbol de familia
Cal parar cuenta que as divisions entre subfamilias d'as luengas chermanicas no son guaire definidas, a mayoría forma un contino dialectal en o que as luengas vecinas son mutuament intelichibles mientres que no lo son atras mas deseparadas.
* Luengas anglo-frisonas
**Luengas anglicas
*** Anglés
*** Anglico escocés (reconoixiu como luenga en a Carta Europea d'as Luengas Rechionals u Minoritarias) 
*** Yola (extinto)
*** Fingalés (extinto)
** Luengas frisonas
*** Frisón occidental
*** Frisón oriental 
*** Frisón septentrional
* Baixo alemán
** Baixo saxón septentrional
** Dialectos de Schleswig
** Dialectos de Holstein
** Dialectos de Westfalia, tamién charraus en partis d'os Países Baixos
** Dialectos de Ostfalia
** Dialectos de Brandemburgo ("Märkisch")
** Baixo alemán oriental (en desaparición)
** Baixo prusiano (en desaparición)
* Luengas baixofrancas
** Neerlandés
*** Flamenco occidental
*** Flamenco oriental
*** Zelandés
*** Holandés
*** Brabantín
*** Guelderico meridional
*** Limburgués
** Afrikaans
* Luengas altochermanicas
**Centrals 
*** Alemán estándard
*** Alto saxón
*** Franco renano, incluyindo os dialectos de Hesse
*** Ripuario
*** Luxemburgués (en termins lingüisticos ye un dialecto ripuario)
*** Turinchián
*** Silesián (en desaparición)
*** Alto prusiano (en desaparición)
** Alto franco
** Luengas altochermanicas superiors
*** Alamanico, incluyindo l'alemán suizo y alsaciano
**** Suabio
***Austro-bavaro
***Longobardo (extinto)
** Yiddisch (luenga basada en os dialectos centrals orientals de l'alto alemán meyo tardano y l'alto alemán moderno temprano)
Franco ripuario

Lo **franco ripuario** (*Ripoarisch* en **ripuario**, *Ripuarisch* en alemán) ye lo sistema dialectal de l'alto alemán formato per las variedaz de l'alemán central mes occidentals.

## Filiación lingüistica
Lo franco ripuario s'incluye en os sistemas d'o franco meyo de l'alemán central y forma un grupo común con o franco moselán y lo franco renano.

## Aspectos socioculturals
### Situación cheografica
Lo suyo territorio s'extiende principalment per lo *Land* alemán de Renania d'o Norte-Westfalia, con cualques influencias menors a lo norte d'o *Land* de Renania-Palatinato, l'aria d'Eupen a la Belchica oriental, y per bels municipios a lo sud d'o Limburgo neerlandés. Las suyas buegas aproximatas son:
* per lo norte, la linia de Benrath, que sinyala la raya tradicional entre lo baixo alemán y l'alemán central;
* per lo sud, la buega entre los *Länder* alemans de Renania d'o Norte-Westfalia y Renania-Palatinato;
* per l'ueste, l'aria entre Eupen y Aquisgrán;
* per l'este, la redoldanza d'o lugar de Siegen.

### Variación diatopica

Las variedaz que conforman lo ripuario a ormino s'autodenominan *Platt*: *Öcher Platt* (ripuario d'Aquisgrán), *Bönnsch Platt* (ripuario de Bonn), *Düsseldorfer Platt* (ripuario de Düsseldorf), etcetera.

D'entre totas las variedaz, una d'as mes conoixitas ye lo ripuario de Colonia, lo *[[Kölsch]]*.
Idioma anglico escocés

:*Iste articlo ye sobre l**idioma escocés*' chermanico. Ta atros emplegos se veiga idioma escocés.*


L**escocés*' u ***scots*** ye una luenga chermanica que se charra en as *Tierras Baixas* d'Escocia, antimás d'en partes d'Irlanda d'o Norte. As luengas que en son mas amanadas son l'anglés y o frisón: antiparte, a suya mesma existencia como luenga ye controvertida, en estar considerada por muitos como un simple dialecto de l'anglés.

Foneticament no acompanyó a l'anglés en o gran cambio vocalico que se desvinió en l'anglés meyo y fació que esdevenís l'anglés moderno, por o que se puet dicir que l'anglico escocés representa una pervivencia de l'anglés meyo. Entre os arcaísmos conservaus en anglés americano bi ha cognatos de parolas de l'anglés meyo y l'anglés moderno primerenco que se conservan en anglico escocés.

## Dialectos
Se considera que l'anglico escocés tien cinco dialectos:
* Escocés d'o norte, que se charra en o territorio escocés a o norte de Dundee.
* Escocés central, charrau dende Fife y Perthshire dica Lothians y Wigtownshire.
* Escocés d'o sud, fablau en a comarca d'a muga entre Escocia y Anglaterra.
* Escocés insular, propio d'as islas Shetland y d'as islas Orkney.
* Escocés d'Ulaidh, que charran en Ulaidh y atros puestos amanaus d'Irlanda os descendients d'os colonos escoceses que se i troban.

## Historia

En a Edat Meya l'anglico escocés s'estendilló en cualques zonas d'Escocia a costa d'o gaelico escocés. Os reis concedioron feudos a nobles anglo-normandos que introducioron o feudalismo, y fundoron burgos u ciudatz fortificadas que pobloron con colons angleses y flamencos. D'esta traza en os burgos se cheneralizó l'uso d'un lenguache que evolucionará ta l'actual anglico escocés, lenguache que s'estendilló por o sud d'Escocia y as Lowlands. La nobleza y la cort parlaban francés u anglo-normando entre os sieglos XII y XIV, pasando dimpués a charrar anglico escocés.

A reforma protestant suposó un retacule de l'anglico escocés debant de l'anglés. A versión d'a Biblia de Chinevra d'os calvinistas se tradució a l'anglés. Os calvinistas u presbiterians fundoron escuelas en Escocia pa estendillar-sen. En 1579 s'imposó que en todas as casas tenesen una Biblia en luenga vulgar, ye dicir, en anglés. A unión d'Escocia con Anglaterra fació que l'anglés fuese a luenga d'o poder y en l'anyo 1611 o rei Chacobo VI d'Escocia fació imposar una sola versión d'a Biblia en Anglaterra y Escocia.

## Referencias
Idioma afrikaans

L**'afrikaans** ye una luenga chermanica charrata mas que mas en Sudafrica y Namibia. Ista luenga ye a evolución d'a que charraban os colonos neerlandeses que viviban en a Colonia d'o Cabo.

Mediato o sieglo XIX yera una luenga oral sin representación escrita ni formas literarias, pues a luenga oficial yera o neerlandés.

Ye una d'as luengas oficials de Sudafrica, y ye usata mayoritariament por os blancos que viven en as provincias d'o Cabo. En ixe momento prencipió a utilizar-se en as escuelas y inició o camín enta a oficialidat, declarata en l'anyo 1925.

Mientres o sieglo XX s'amostró como una luenga literaria rica y con una considerable producción en toz os campos. O suyo maximo exponent ye Breyten Breytenbach, autor entre atras obras de *Ysterkoei Moet Sweet* (poesia, 1964) y *As verdaderas confesions d'un terrorista blanco* (1984).

## Comparanza con atras luengas

## Referencias
Stuttgart

**Stuttgart** (en suabio *Schduagert*) ye la capital d'o estau federau de Baden-Wurtemberg y, dimpués de Berlín, Hamburgo, Múnich, Colonia y Frankfurt d'o Main a seisena ciudat mas gran d'Alemanya. Ye situada sobre lo río Neckar.

## Etimolochía
O nombre d'a ciudat provién de l'alemán *stutengarten*, que significa *chardín d'[[Caballo|yeuguas]]*.

## Administración
A ciudat de Stuttgart ye dividida en 23 *Bezirke* u districtos municipals, que están dividius en 152 *Stadtteile* u barrios. Os 23 districtos son:

## Climatolochía

O clima d'a ciudat de Stuttgart ye de tipo continental.

## Localidaz achirmanadas
* 1948: Saint Helens  (Reino Uniu).
* 1955: Cardiff  (Reino Uniu).
* 1960: Saint Louis  (Estaus Unius).
* 1962: Estrasburgo  (Francia).
* 1968: Bombai  (India).
* 1971: Menzel-Bourguiba  (Tunicia).
* 1979: Caire  (Echipto).
* 1985: Łódź  (Polonia).
* 1989: Brno  (Republica Checa).
* 1992: Smara  (Rusia).

## Referencias

## Vinclos externos

*  Pachina web municipal.
Ato Galíndiz

**Ato Galindiz** estió probablement un noble sobrarbenco d'o sieglo XI que serviba a Sancho III de Navarra y dimpués a Remiro I d'Aragón d'Aragón. Estió sinyor d'o Castiello d'Abizanda dimpués d'a reconquiesta d'ista localidat, entre l'anyada de 1055 y la de 1076.
Xintoísmo

O **xintoísmo** (d'o chaponés 神道, shintō, "*camín d'os dioses*") ye o conchunto de creyencias de l'archipelago chaponés que existen dende tiempos muit antigos. Son unas creyencias que se refieren a la fecundidat, os ritos agrarios, y tamién a lo culto a los muertos y a unas divinidaz clamatas *kami* u espritos d'a naturaleza. Beluns en son muit locals y conoixitos como espritos u chenios d'un puesto en particular, belatros representan obchectos naturals mayors y procesos, como por eixemplo *Amaterasu*, a divinidat d'o Sol.

Actualment, esta relichión ye dividita en un xintoísmo culto, ligato a la casa imperial, y en unatro de popular, ligato a los santuarios y a l'interior d'as casas que contina vichent en o Chapón actual y moderno.

## Vinclos externos

## Referencias
Condau Venaicin

O **Condau Venaicin** (en occitán provenzal : *lo Comtat Venaicin / la Comtat*, en francés *Comtat Venaissin*) ye una parti d'o departamento de Vauclusa, entre o Roine, Ventor y Durença, formau por as villas de Cavalhon, Carpentràs y Vaison.

O nombre d'o condau viene de Venasca, a suya primera capital, a la cual succedió Carpentràs en 1320.

Toda a rechión yera un enclau dentro d'o reino de Francia. Avinyón, encara que se trobe dentro d'o Condau Venaicin, nunca no en fació parti y yera un condau independient.

## Vinclos externos
* Os chudieus d'o Condau Venaicin .
* Historia de Carpentras y d'o Condau Venaicin.
Manga

**Manga** (*漫画*) ye a palabra chaponesa ta dicir cómic, emplegando-se fuera de Chapón pa nombrar os comics que respectan os codigos d'as produccions populars chaponesas, u tamién pa nombrar por metonimia atros productos visuals relacionaus con estos comics (dibuixos animaus, estilo grafico, etcetera).

A mes gran part d'os mangas son en blanco y negro, y en a forma orichinal chaponesa se leyen de dreita a ezquierda. Un realizador de mangas ye un *[[mangaka]]*.

## Eixemplos de comics manga
* Caballers d'o Zodiaco.
Saint Seiya

***Saint Seiya***, conoixida en Espanya como ***Los caballeros del zodiaco*** (en aragonés *Os caballers d'o zodiaco*), ye una serie manga feita por Masami Kurumada arredol d'a metat d'os 80 y que mos charra d'una historia basada en a mitolochía griega seguntes a que, una nueva reencarnación d'a diosa Atena viene ta a Tierra cada 200 anyadas ta salvar a la humanidat, ta protecher-la y fendo-sen servir d'as suyas armaduras, son os caballers d'o zodiaco, representando cadagún d'éls a una constelación y que desembolicarán grans batallas contra os enemigos d'Atena (Ares en a Tierra, Poseidón en as mars, Apolo en os ciels y Hades en l'infierno). Ista serie se fació popular cuan se pasó a *[[anime]]* y se veyió en Espanya arredol de prencipios d'os anyos 1990 en Telecinco.

## Vinclos externos

*  Pachina web oficial de Saint Seiya.
*  Pachina web oficial de Masami Kurumada.
Idioma ro

O **ro** ye una luenga artificial filosofica *a priori*, creyada en o 1906 por mosén Edward Powell Foster (1853-1937). En ro as parolas se construyen utilizando un sistema de categorías.
Lojban

O **lojban** (pronunciau ['loZban]) ye una luenga lochica creyata por o *Logical Language Group* en 1987 basando-se en l'idioma loglan, con a intención de fer-lo mas completo, útil y disponible.

## Enlaces externos
* Pachina oficial d'o lojban en castellano.
Idioma lombardo

:*Iste articlo tracta sobre una *'luenga romanica**. Ta l'antiga luenga chermanica d'os lombardos de l'antigüedat u [[longobardos]] se veiga [[idioma longobardo]]''


O **lombardo*' (*lumbaart*) ye una [[luenga romance]] charrata prencipalment en o norte d'[[Italia]] ([[Lombardía]]) y en os cantons suizos de [[Tesino]] y os [[Grisons]].

== Lexico ==
Beluns de los [[italianismos en francés|italianismos que bi ha en francés]] son d'orichen lombardo:
**Articiocco* > *artichaut*.
**Céleri* > *séleri*.

En las [[provincias d'Italia|provincia]]s de [[provincia de Brescia|Brescia]] y [[provincia de Cremona|Cremona]], mugando con lo [[idioma veneciano|veneciano]] se documenta una concentración de [[goticismos en lombardo|goticismo]]s en lo lexico y la toponimia.

== Referencias ==


== Bibliografía ==
* [[Carlo Tagliavini]]: *Los orígenes de las lenguas neolatinas. Introducción a la filología romance''. Fondo de Cultura Economica, 1973.

## Se veiga tamién
*Lombardos.
Idioma dalmata

O **dalmata** ye una luenga romanz amortada en o sieglo XIX que se charraba a lo largo d'as costas de Dalmacia dende Segna (un poco a lo sud de Fiume) dica Antìvaria u Cattaro. Os que charraban dalmata yeran descendients d'a población romanizada d'a provincia romana de Dalmacia y s'asimiloron a los italianos y a los croatas.

Ye una luenga mes pareixita a l'italiano que a lo rumano, y a diferencia d'este no tien substrato daco-tracio. Manimenos en bellas publicacions orichinarias de Rumanía u Croacia lo describen como una branca d'o rumano y dica confunden os dalmatas con os morlacos y istriorrumanos. A razón ye que en Rumanía bellas autoridaz academicas consideran l'arrumano, istrorrumano y meglenorrumano como dialectos d'o rumano, oficial en Rumanía y no tienen buena conoixencia d'a especificidat y de l'orichen d'o dalmata. En o caso de bels academicos croatas relacionar os dalmatas con os morlacos ye situar a suya presencia en Dalmacia posterior a los eslaus y considerar-los plegaus dende l'interior d'os Balcans y no como a población nativa pre-eslava de Dalmacia.

## Historia
O dalmata ye una luenga muerta dende lo sieglo XIX. En Chadra o veneciano substituyó pronto a lo dalmata, que duró mes en a Republica de Ragusa, actual Dubrovnik, plegando dica lo sieglo XV, cuan lo substituyó lo croata. En Veglia o italiano veneciano y sobre tot o croata substituyoron a lo dalmata vegliota de tot en 1898 cuan morió lo zaguer conoixedor patrimonial.

## Tuota nuester
Tuota nuester, che te sante intel sil,
sait santificuot el naun to.
Vigna el raigno to.
Sait fuot la voluntuot toa, coisa in sil, coisa in tiara.
Duote costa dai el pun nuester cotidiun.
E remetiaj le nuestre debete,
coisa nojiltri remetiaime a i nuestri debetuar.
E naun ne menur in tentatiaun,
miu deleberiajne dal mal.

## Restos d'o dalmata
Bi ha toponimos croatas que provienen d'o latín y de seguro que han pasau por a fase d'o latín vulgar que orichinó o dalmata: *[[Lavdara]]* (de *lapidaria*), *[[Trcela]]* (de *turricela*), *[[Pag]]* (de *[[Pago|pagus]]*), *[[Kopar]]* (de *capris*).

En croata a parola *piljun* u *pijun* ("afillau") provién d'o dalmata. En as parlas locals croatas de Dalmacia tenemos as parolas *plakir* ("placer") y *kimak* ("chinche"), que amuestran a fonetica consonantica d'o dalmata medieval, que conservaba la pronunciación velar d'as CI, CE latinas. Os elementos dalmaticos presents en o croata se diferencian bien d'os elementos venetos porque conservan as xordas intervocalicas latinas (que muitas vegadas conserva tamién l'aragonés central). D'esta traza en Ragusa encara dicen *kupijerta* referita a una ropa d'o leito mientres que a cubierta d'una nau ye a *kuverta* en Arbe representando una parola veneciana.

## Referencias

## Bibliografía
*Carlo Tagliavini: *Origenes de las lenguas neolatinas*. Fondo de Cultura Economica.
Primer Romanico

**Primer Romanico** ye la denominación que dimana de l'arquitecto catalán Josep Puig i Cadafalch ta referir-se a l'arte romanico desarrollato en Aragón y Catalunya mientres lo sieglo X.

A proximidat cheografica d'istas rechions, a traviés d'os Pireneus, con o sud de Francia, y la suya receptividat cara a's corrients artisticas venitas d'Europa fizo que en Ribagorza y Urchel, en primeras, y dimpués por tot o Pireneu central, se-i manifestesen d'una traza primerenca muestras d'arte romanico. A mientes que iste estilo no i cualló pas en garra altraparti d'a Peninsula Iberica dica lo segundo tercio d'o sieglo XI, en os condaus aragoneses y catalans se i troban encara en l'actualidat numerosos eixemplos d'anyos anteriors que, si no plenament romanicos, contienen muitas trazas definitorias d'este estilo artistico.

Con obchectivo d'eludir o termin "*[[prerromanico]]*", que gosa ser emplegau como acepción muito mas ampla, encludindo chenericament l'arte altomedieval y paleocristián, t a mas, en Espanya, l'estilo visigodo, asturiano, mozarabe y de repoblación, Puig i Cadafalch preferiba emplegar a expresión "Primer Romanico" ta fer designio a aquellas anticipacions pirenencas d'o romanico propiament dito. ista denominación ye actualment prou aceptada.

As suyas divisions chenericas son:

*Arte Romanico aragonés.
*Arte Romanico catalán.
Arte prerromanico

O termin "**prerromanico**" gosa emplegar-se como definitorio de cualsiquier manifestación artistica precendent a la de l'arte romanico, y que siga tamién posterior d'o periodo de l'arte clasico romano. No ye por ixo una denominación aplicable pa bella rechión cheografica determinata, sino que se fa extensiva ta l'arte d'Europa occidental en cheneral.

Asinas, a palabra prerromanico se aplicarba, en o marco temporal, pa tot o lapsus compreso dende a zaguera cincuantena d'anyos d'o sieglo V (caita de l'Imperio Romano d'Occident) dica o sieglo X, y por o que s'ha quiesto vinclar a l'estilismo, l'arte ostrogodo, longobardo, carolinchio, otonián, etcetera. Ye representato en Espanya por:

* Arte visigodo.
* Arte asturiano.
* Arte mozarabe.
* Arte de repoblación.

En Aragón y Catalunya, manimenos, se i troban muestras, previas a lo romanico, d'una arquitectura que poderba estar considerata como predecesora en as suyas formas y tecnicas d'este estilo, mas que no ta fer diferencia con o concepto muito cheneralista d**'arte prerromanico**, se gosa decir Primer Romanico, seguntes a nomenclatura proposata por l'arquitecto catalán Puig i Cadafalch en o sieglo XX.
Romanico aragonés

L'arte **romanico aragonés** ye a forma artistica que, dintro d'o Primer Romanico, se troba en os territorios d'Aragón, Sobrarbe, Ribagorza y bellas partes de Navarra. Iste estilo sobrevivió dica o sieglo XII estando privativo d'as vals pirenencas aragonesas dimpués d'a suya extinción en a resta d'o territorio.

Ista variedat cheografica d'o romanico mas antigo que se desembolicó en Aragón estió prou influenciada por l'arte lombardo que s'ha feto decir por bels autors **estilo lombardo-aragonés**. No ye, encara que ixo faiga pensar o suyo nombre, una variedat tan diferenciada d'o romanico catalán como ta que os dos se categoricen deseparaus. A clasificación d'os dos estilos obedeixe unicament a un criterio cheografico.

O *primer romanico* que se troba en Aragón cumple en cuasi todas as suyas manifestacions as caracteristicas d'o Primer Romanico cheneral, y presenta, sin de guaires excepcions:

* Piedras picatas cuadratas, mas que no politas.
* Cabeceras de semitambor, adornadas con arquez y bandas ("bandas lombardas") ritmicament disposadas.
* Templos cobiertos por vueltas de canyón.
* Naus amplas y alzatas, si se fa comparanza con os templos prerromanicos.
* Pilonas y columnas como suporte, o que sustituiban as paretes mayestras y iconostasios d'os viellos templos, mas pesadas.
* Tansa u inexistent feguración escultorica.

A dintro d'o **romanico aragonés**, se troban cualques d'os mas destacables monimentos de l'Alta Edat Meya en Aragón, como os monesterios de Sant Veturián d'Asán u Sant Chuan d'a Penya. Tamién son emponderables, antiparte d'os muitos eixemplos repartius por a cheografía d'a Chacetania, Galliguera Alta, Sobrarbe, Ribagorza, Semontano y Plana de Uesca, as ilesias singulars de Sarrablo, conoixitas como Grupo d'ilesias de Sarrablo, con as suyas trazas arquitectonicas, d'a zaguer cuartalada d'o sieglo XI, se consideran hue unicas en o suyo estilo.

## Vinclos externos
* Círculo Románico - Cerclo Romanico-.
* romanicoaragones.com.
Guernesiés

O **guernesiés** (tamién conoixito como *dgèrnésiais*, *normando de Guernési*, *francés de Guernési* u *patois*) ye una variedat d'a luenga normanda charrata en Guernési, una d'as islas Anglonormandas.

O guernesiés ye reconoixiu legalment como una luenga d'o Reino Uniu por o *Concello Britanico-Irlandés*, y tamién ye facultativa l'almostranza en iste idioma, que se fa en bellas escuelas de Guernesey.

Georges Métivier (1790-1881), un escritor guernesiés, publicó un *Dictionnaire Franco-Normand* (1870) y tamién bellas obras de poesía, como *Rimes Guernesiaises* (1831).

A suya ortografía moderna ye basata en o *Dictiounnaire Angllais-Guernésiais* (1967) de Marie de Garis (naixito en 1910).

## Vinclos externos
*Textos en guernesiés.
Viana

:*Iste articlo ye sobte un municipio de Navarra; ta atros usos, se veiga *'Viana (desambigagión)**''.

**Viana*' ye un [[municipio]] de [[Navarra]] situato a 81&nbsp;[[km]] de [[Pamplona]] y a 9&nbsp;km de [[Logronyo]]. A [[Población humana|población]] ye de 3.589 habitants ([[2005]]) en una [[superficie]] de 78,6&nbsp;[[km²]] y una [[densidat de población]] de 45,66 hab/km².

== Toponimia ==
Bi ha un microtoponimo indicativo de l'antiga presencia d'equidos salvaches: *Val Zebrera*.

== Demografía ==


== Puestos d'intrés ==

* *Ilesia de Santa María*
* *Ilesia de Sant Per*
* *Ermita d'as Cuevas*
* *Ermita de Sant Martín*
* *Casa d'a Villa*
* *Entibo d'as Cañas*
* *Murallas''

## Fiestas
* 1 de febrero, Sant Felices.
* 21 de chulio, fiestas d'a Madalena y Sant Chaime.

## Veyer tamién
* Lista de municipios de Navarra.

## Vinclos externos
Boa Vista

**Boa Vista** ye una ciudat brasilera, capital d'o estau de Roraima. En 2006 a suya población yera de 249.655 habitants en una superficie de 5.687&nbsp;km², con una densidat de población de 43,80&nbsp;hab/km².
Idioma picardo

O **picardo** (*picard*) ye una d'as luengas romanicas mas amanadas a lo francés, y como iste ye una d'as *luengas d'oïl*. Encluso bi ha una polemica sobre si ye un idioma independient d'o francés u nomás que ye un dialecto.



*Ista luenga tien a suya propia [[Wikipedia]]. Puez visitar-la y contrebuyir en ***[//incubator.wikimedia.org/wiki/Wp/pcd/Accueul Wikipedia en picardo]***.</div>
</div>

==Vinclos externos==
*  [http://ches.diseux.free.fr/sons/d85.mp3 Eixemplo d'audio en picardo]
*  [http://ches.diseux.free.fr/diri/dir85.htm Texto en picardo y francés]
*  [https://web.archive.org/web/20110811103713/http://www.language-archives.org/language/pcd Centre de Ressources pour la Description de l'Oral* (CRDO)]
Clasificación d'os idiomas romances

Ista **clasificación d'os idiomas romances** s'inspira en gran parti de: BÈC Pèire (1970-71) = BEC Pierre (colab. Octave NANDRIS, Žarko MULJAČIĆ), *Manuel pratique de philologie romane,* París: Picard, 2 vol.

***[[Luengas indoeuropeas]]**
****[[Luengas italicas|Italico]]**
***Luengas Osco-Umbras
****Osco
****Peligno, Vestino, Marrucino
****Picenico meridional
****Umbro
****Volscio
***Latino-Falisco 
******[[Latín]]** (Estato d'o Vaticano) 
****Romanz
*****Balcanorromanz
*********[[Idioma rumano|Rumano]]*** (Rumania, Balcans) (= Daco-rumano + Istro-rumano + Arrumano + Megleno-rumano)
*********[[Idioma dalmatico|Dalmata]]''' (Dalmacia)
*****[[Luengas italorromanicas|Italorromanz]]
*********Italiano*** (Italia, Suiza, Eslovenia, Croacia) 
*******[[italiano centro-meridional]] (= [[Luengas chudeoitalianas|Chudeoitaliano]] + [[Idioma napolitano|Napolitano]] + [[Idioma siciliano]] + [[romanesco]], etc)
*********Corso*** (Francia, Italia) (muitos lingüistas l'incluyen en l'italiano) (= [[Pumuntanu]] + [[Cismuntanu]] + [[Corso sasarés|Sassarés]] + [[Gallurés]])
*****Grupo de transición entre italorromanico y galorromanico
*********Norte-italiano u italiano septentrional u padano*** (muitos lingüistas lo incluyen en l'italiano) 
*******[[idioma veneciano|Veneciano]]
*******[[idioma istriot|Istriot]]
*******[[Luengas galoitalicas|Galo-Italiano]] (= [[Emilián-Romanyol]] + [[Idioma ligur|Ligur]] + [[Idioma lombardo|Lombardo]] + [[Piemontés]])
******[[Luengas retorromanicas|Retorromanz]] ([[Retorromania]]) 
**********Furlán*** (Italia)
**********Ladino*** (Italia)
**********Rumanche*** (Suiza)
*****[[Luengas galorromanicas|Galorromanz]] ([[Galo-romania]])
*********Luenga d'Oïl** u **Francés*** (Francia, Suiza, Belchica, Canadá...) (= [[Idioma francés|Francés]] estándard + [[Zarpatico]] + [[Cajún]] + [[Joual]] + [[Idioma picardo|Picardo]] + [[idioma valón|Valón]] + [[Idioma galó|Galó]] + [[Idioma petavín-santonchés|Petavín-santonchés]] + [[Morvandiau]] + [[Idioma normando|Normando]], etcetera)
*********Francoprovenzal*** u ***Arpitán*** (Francia, Italia, Suiza)
*****[[Luengas occitanorromanicas|Occitanorromanz]] (grupo de transición entre iberorromanico y galorromanico)
*********Catalán*** (Espanya, Francia, Andorra, Italia)
*********Occitán*** (Francia, Espanya, Italia, Mónegue)
*****[[Luengas iberorromanicas|Iberorromanz]] ([[Iberorromania]])
*********Aragonés*** (Espanya) (afinidat mui fuerta con l'occitano-romanz)
*********Mozarabe*** (Espanya)
*********Espanyol** u **Castellano*** (Espanya, Hispanoamerica) (= [[Extremenyo (lingüistica)|Extremenyo]] + [[Caló]] + [[Chudeocastellano]] + [[Espanyol de Loreto-Ucayali]], etcetera)
*********Astur-Leyonés*** (Espanya, Portugal) (= [[Idioma asturiano|Asturiano]] + [[Idioma leyonés|Leyonés]] + [[Idioma mirandés|Mirandés]])
*********Galaicoportugués*** (Espanya, Portugal, Brasil) (= [[Fala]] u [[Galaicoextremenyo]] + [[Idioma gallego|Gallego]] + [[Idioma portugués|Portugués]])
********Sardo**' (Italia) (= Logudorés + Campidanés + Nuorés)
Adriano Emperado

**Adriano Emperado**, naixito o 16 de chunio de 1926 en Honolulu (Hawaii, Estaus Unius) y muerto tamién en Honolulu o 5 d'abril de 2009, estió o prencipal de cinco artistas marcials que creyoron o kajukenbo, un sistema d'auto-esfensa.
Idioma valón

O **valón** (*walon*) ye una luenga d'oïl que se charra tradicionalment en a mitat sud Belchica y en una chicota part contiga en Francia en a comarca de Givet, representando a luenga romance mes septentrional, por o que tiene influencias chermanicas occidentals en a suya fonetica y vocabulario.

No ye a sola luenga d'oïl charrada en Belchica, estando en contacto por parlas de transición con o picardo y o lorenés.

## Fonetica
Conserva a h aspirada d'orichen francico que perdió o francés en o sieglo XVII.

Conserva a W- bilabial chermanica de los franconismos, que en francés y occitán no gascón ha evolucionau ta *g-*.
**Wesp*: diferent de *guêpe* en francés.
**Wàrder*: diferent de *garder* en francés.

## Lexico
O valón podió haber teniu importancia en a introducción de galicismos en castellano en tiempos d'os Países Baixos espanyols y palabras como *[[finanzas]]* podrían tener un oricen valón.

En francés de Belchica bi ha palabras tipicas orichinarias d'o valón y sin orichen flamenco. Lo valón *tchantwêre* ha orichinau *chantoir*.

### Expresions comuns

## Referencias

## Vinclos externos

* Colección de textos en valón
* Diccionario valón
Idioma francoprovenzal

O **francoprovenzal** u **arpitán** (*arpitan*) ye una luenga romance charrata en bellas partes de Francia, Italia y Suiza. A suya zona de distribución ye conoixita como Arpitania.

## Historia
Heinrich Lausberg nota que l'arpitan respecto a lo latín ye mes innovador que o retorromanz y menos que as luengas d'Oil u o francés. Deduce que l'arpitán ye a continación d'o latín que se parlaba en *[[León del Roine|Lugdunum]]* important centro urbán galorromano y ixo explica que siga mes innovador que o retorromanz. Cuan con a caita de l'Imperio Romano se formó o Reino Burgundio y a zona de *Lugdunum* perdió a suya importancia y se convertió en una zona marguinal y conservadora en relación a lo latín d'o nord-ueste de Galia, que continó a suya evolución diverchent con mes substrato celta y a mes con adstrato chermanico. A invasión d'os alamans en forma de falca aisló dentro d'a galorromania l'arpitán d'o retorromanz.

## Vocabulario basico

## Referencias

## '''Vinclos externos'''
*  https://www.arpitania.eu/
* francoprovenzale.it
* francoprovencal.org
Luengas chudievas

As **luengas chudievas** son un sistema de luengas que se parloron en cuantas comunidaz chudievas, en Europa, Asia y o norte d'Africa.

Istas luengas se desarrolloron, cheneralment, a traviés de l'adición de palabras y frases hebreas, expresando conceptos chudiegos, ta a fabla romance local. Por l'aislamiento de muitas d'as comunidaz chudievas, muitos d'os idiomas chudieus han conservau vocabulario y estructuras lingüisticas tiempo dimpués de que ya no s'emplegasen en a suya luenga d'orichen.
* **Luengas chudeorromances**
** **[[Chudeolatín]]**
** **[[Chudeocatalán]]**
** **[[Chudeoaragonés]]**
** **[[Chudeocastellano]]**
** **[[Luengas chudeoitalianas|Chudeoitaliano]]**
** **[[Chudeoportugués]]**
** **[[Chudeoprovenzal]]**
** **[[Chudeofrancés]]**
* **Luengas chudeochermanicas**
** **[[Yiddisch]]**
** **[[Yinglix]]**
** **[[Yexibix]]**
** **[[Klezmer-loxn]]**
* **Luengas chudeoeslavas**
** **[[Chudeocheco]]**
* **Luengas griegas**
** **[[Chudeogriego]]**

## Vinclos externos
* **Chudeocastellano**
** Ethnologue report for Ladino
** Ladinokomunita, an email list in *Ladino*
** Autoridad Nasionala del Ladino
** The Ladino Alphabet
** Diksionario de Ladinokomunita
** Judeo-Spanish (Ladino) at Orbis Latinus
** A randomly selected example of use of ladino on the Worldwide Web: La komponente kulinaria i linguístika turka en la kuzina djudeo-espanyola
** Israeli Ladino Langugue Forum (Hebrew)
* **Chudeocatalán**
** Chudeocatalán en a enciclopedia catalana
* **Chudeoitaliano**
** Judeo-Italian: Description of Medieval Koine
** Judæo-Greek and Judæo-Italian
** Judæo-Italian at the Rosetta project
** La Ienti de Sion in Italia
* **Chudeoarabe**
** Alan Corré's Judeo-Arabic Literature site
** Judeo-Arabic Literature
** The Jews of Lebanon
* **Chudeoportugués**
** Judeo-Portuguese ''in'' Jewish Language Research Center
**  Thesouro dos Dinim, a Halakhic work
* **Yiddisch**
** Jewish Language Research Website: Yiddish
** On-line Yiddish dictionary
** Internationale Medienhilfe (IMH)
** Der Bay
** ''Mendele''
Meya Luna Roya

A **Meya Luna Roya** ye o emblema emplegato por o *Movimiento Internacional d'a Cruz Roya y d'a Meya Luna Roya* en os países de mayoría musulmana. Fue emplegato por primera vegata por l'Imperio Otomán en a guerra entre os imperios ruso y otomán en os anyos 1876-1878.

## Se veiga tamién
* Federación Internacional d'a Cruz Roya y a Meya Luna Roya.
* Cruz Roya.
* Cristal Royo.
Guyena

**Guyena** (en occitán *Guiana* , en francés *Guyenne* ) ye una antiga provincia d'o sud-ueste francés. A suya capital yera Bordeus y se trobaba a lo nord-este de Gascunya. O termin se refirió dimpués a lo conchunto d'as posesions francesas d'o Rei d'Anglaterra dimpués d'o Tractau de París en 1259. Yera formada por Lemosín, Périgord, Quercy, Rouergue, Agenais, una parti de Saintonche y de Gascunya.

## Toponimia
O exotoponimo en aragonés y en castellano, *Guyena*, provién d'o francés *Guyenne*, que ye l'adaptación de l'occitán *Guiana*. Ista palabra tien o suyo orichen en *[[Aquitania]]*, que en os sieglos XII-XIII se convertió en *Aguiana* en gascón, que se convertió en luego *Guiana* por a perdua d'a letra *a* d'o prencipio d'a palabra. Sindembargo, tamién se diz que a palabra tien o suyo orichen en a manera de pronunciar d'os angleses d'o toponimo *Aquitania* mientres o suyo dominio d'ista rechión.
Hinduismo

O **hinduismo** (sanscrito: *हिन्दू धर्म, Hindū Dharma*, u *सनातन धर्म, Sanātana Dharma*) ye una relichión orichinada en a India. A mayor parti d'os hindús creyen en un esprito cosmico supremo clamau Brahmā que puede adoptar cuantas formas y representau por dioses individuals como Viṣṇu, Śiva y Śakti.

Os suyos libros sagraus son os *[[Vedas]]*, o *[[Bhagavad-gītā]]*, os *[[Purāṇas]]*, o *[[Mahābhārata]]* y o *[[Rāmāyaṇa]]*, escritos en sanscrito que ye a suya lengua liturchica, os suyos sacerdotes y hombres santos son os Gurús, os Brahmanes y os Swamis entre d'atros.

Ye localizada prencipalment en a zona d'influencia d'a India a on un 75% d'a población ye hinduista, cal destacar que en Nepal ye a relichión mayoritaria a on o 80% d'a población practica o hinduismo, tamién bi ha importants concentracions de minorias hinduistas en países d'occident que reciben immigración hindú como Estaus Unius, Reino Uniu u Panamá.

## Se veiga tamién
* Trimurti.

## Vinclos externos
Cruz Roya

A **Cruz Roya** ye l'emblema, chunto con a *[[Meya Luna Roya]]* y o *[[Cristal Royo]]* sobre fundo blanco, emplegau por o *Movimiento Internacional d'a Cruz Roya y d'a Meya Luna Roya*, que ye formau por as siguients organizacions humanitarias:

* Comité Internacional d'a Cruz Roya (CICR).
* Federación Internacional d'a Cruz Roya y a Meya Luna Roya (FICR).
* As 183 Sociedaz Nacionals d'a Cruz Roya y a Meya Luna Roya.

## Vinclos externos
Monarquía

Una **monarquía** ye una forma de gubierno d'un estau en que o cargo supremo d'ixe estau ye vitalicio, y por un regular desinato seguntes un orden hereditario. Iste cargo se clama "monarca" (d'o griego "un" y "gubernant"), encara que o termin puet variar seguntes a rechión, como rei u reina, emperador u emperadriz, voivoda, khan, zar u kaiser.

O títol de monarca se transmite por herencio como cualsiquier bellatro títol nobiliario; asinas, en a nuestra cultura dica hue se transmite por vía hereditaria por primochenitura (ye decir, o fillo de mas edat ocupa un lugar anterior en a linia succesoria) y con preferencia d'o masclo sobre a fembra. Amás, en bels sistemas churidicos (como en o sistema francés) existe a dita *[[lei salica]]*, seguntes a que a fembra no tien dreito a la succesión). Modernament, iste sistema que excluye a las mullers ye custionato, y en bellas monarquías d'os países nordicos se parla de modificar as leis ta fer que una muller tienga a preferencia en a linia succesoria si tien mas edat que o suyo chirmán.

Actualment, a mayor parte d'as monarquías son amás monarquías constitucionals y no pas absolutas; en as primeras bi ha una constitución que reculle os dreitos d'os ciudadans y bi ha un sistema de división de poders con un Parlamento esleito por os ciudadans, encara que en as monarquías absolutas o poder politico ye en mans d'o rei u monarca.

## Se veiga tamién
* Emperador.
* Lei salica.
* Monarquía absoluta.
* Monarquía constitucional.
* Rei.
* Republica.
* Lista de reis d'Aragón.
* Lista de monarcas d'Aragón.

## Vinclos externos
Idioma hebreu

L**'hebreu** (*עברית*) u **hebraico** ye una luenga semitica charrata en Israel y en atras comunidaz chudievas d'o mundo.

Antes de l'aparición d'o sionismo yera una luenga muerta 2.000 anyos antes, con uso como luenga liturchica entre os samaritanos y sobre tot entre os chudieus d'a diaspora. A pronunciación d'o hebreu liturchico estió diferent seguntes o contexto linguistico prevalent. En Al-Andalus o sistema fonolochico d'o hebreu s'adapto a o sistema fonolochico arabe.

En aragonés medieval se clamaba *hebraico* u apocopau como *habraic* entre atras denominacions:

## Curiosidaz
* En 1349 en Uesca yera prohibito que os mercaders que charrasen esta luenga vendesen res en o mercato.

* Ye a sola luenga que estando muerta ha resucitato, feito que se desvinió en comunidaz sionistas que dimpués fundarían o estato d'Israel.
* En boca d'os chudieus askenazís y sefarditas d'orichen europeu no se pronuncian as laringals semiticas, que si que prenuncian os chudieus orientals y sefarditas proviniens de países arabes. Como en Israel los que tienen mas prestichio social son os primers, os segundos deixan de charrar hebreu con as laringals correctas y nomás pronuncian bien l'hebreu que os palestins arabofonos que lo aprenden.

## Referencias
Hebreu

**Hebreu** u **hebreus** pueden estar:

* **[[Chudieus|Pueblo hebreu]]**, un pueblo nomada semita que conquistó y vivió en Canaán.
* **[[Idioma hebreu]]**, una luenga semitica fablata en Israel y emplegata como luenga liturchica por a relichión chudieva.
* **[[Alfabeto hebreu]]**, que ye o emplegato ta escribir l'idioma hebreu.
* **[[Calandario hebreu]]**, un calendario lunisolar por o que actualment se richen as festividaz chudievas.
* **[[Chudaísmo|Relichión hebrea]]**, a mas antiga d'as tres relichions monoteístas.
* **[[Evreus]]**, ciudat francesa.
Marie Curie

**Marie Curie** naixida como **Maria Salomea Skłodowska** de Varsovia, Polonia lo 7 de noviembre de 1867 y muerta en Salenches, Francia lo 4 de chulio de 1934) estió una fisica y quimica francesa d'orichen polaco, una pionera en os primers tiempos d'o estudio d'as radiacions. 

Recibió o Premio Nobel de Fisica en 1903, compartiu con Antoine Henri Becquerel y con su hombre Pierre Curie, por *os suyos servicios extraordinarios en as suyas rechiras de conchunto sobre os fenomenos [[Radioactividat|radioactivos]] descubiertos por [[Henri Becquerel]]*.

## Biografia
Naxida d'a ciudat de Varsovia o 7 de noviembre de 1867 con o nombre de *Maria Skłodowska*. A los 15 anyos remata os estudios secundarios, tresladando-se a enta París pa vivir y poder estudiar fisica y quimica en a Sorbona, gracias a que su chirmana viviba en ixa ciudat francesa.

En 1883 se licencia en fisica y a l'anyada siguient en matematicas; en as dos licenciaturas estió a primera d'a promoción y convertindo-se en a primera muller en estar profesora d'ista universidat francesa. Ixa mesma anyada conoixió a Pierre Curie, profesor de fisica en a Sorbona, con qui se casa o 26 de chulio de 1885, cambiando lo suyo nombre a **Marie Curie** y prencipiando asinas una fructifera colaboración entre os dos que remató con la consecución d'o Premio Nobel de Fisica en 1903, compartiu con Antoine Henri Becquerel.

Fundó lo Instituto Curie en París y en Varsovia, que se mantienen entre los prencipals centros d'investigación medica en l'actualidat. Mientres la Primera Guerra Mundial creó los primers centros radiolochicos pa uso militar. Murió en 1934 a los 66 anyos, en o sanatorio Sancellemoz en Passy, per una anemia aplasica causada per la exposición a la radiación de tubos d'asayo con radio que guardaba en as pochas mientres feba o suyos treballos   y en a construcción d'as unidaz móvils de rayos X d'a Primera Guerra Mundial.

## Referencias

## Vinclos externos
Luengas semiticas

As **luengas semiticas** son una subfamilia nortoriental d'as luengas afroasiaticas, y en son a branca asiatica. Se charran en o Orient Meyo y en o norte d'Africa.

La documentación mas antiga ye en Mesopotamia fa mas de 3.000 anyos. Son, por tanto, as luengas documentatas mas antigas, anque dica o 1532 no fuoron reconoixitas como familia lingüistica propiament dita (por parti de Guillaume Postel). Amés gran parte de luengas semiticas no escriben as vocals.

O termin *semiticas* pa istas luengas ye etimolochicament incorrecto en l'aspecto que fa referencia a la descendencia mitolochica de Sem, ya que bellas tribus d'ista presunta descendencia charraban luengas no semiticas y bellas luengas semiticas yeran charratas por tribus presuntament descendents de Cam, chermano de Sem.

S'agrupan en bellas brancas:
* grupo occidental
** grupo de Canaan, con l'hebreu, o fenicio y o samaritano
** l'arameu
* grupo oriental, con l'acadio
* grupo meridional, con l'arabe

As luengas semiticas mas comuns hue lo día son l'arabe, l'amharico, l'hebreu y o tigrinya.
Lenguadoc

**Lenguadoc** (en occitán *Lengadòc* , en francés *Languedoc*) ye una rechión d'o sud de Francia, d'antis mas clamata *Gotia* u *rechión Narbonense*. Fa parti d'a rechión administrativa de Lenguadoc-Rosellón. En l'antigüidat yera dividita en una parti alta con capital en Tolosa y una atra baixa con capital en Montpeller. Muga a lo norte con Auvernia, a l'este con o Roine, a l'ueste con a Garona y os Pireneus y a lo sud con o Rosellón y la Mediterrania. Tien ueito departamentos, que son: Aude, Tarn, Alta Garona, Erau, Gard, Losera, Ardecha, y Alta Loira.

## A luenga d'oc
*Se veiga l'articlo prencipal: [[idioma occitán|Occitán]]*

O nombre d'esta rechión fa referencia a la luenga occitana que se i charra. O nombre de l'idioma viene d'a palabra *oc* que en occitano medieval y moderno significa «sí», mientres que en o francés d'o norte se clama *[[langue d'oïl]]* (pronunciato *uí*, palabra antiga ta la francesa moderna *oui*). L'adverbio *hoc* yera emplegato tamién en aragonés y catalán medievals y se puet trobar encara, de manera residual, en l'aragonés chistabín.

## Referencias
Chudeocatalán

O **chudeocatalán**, tamién dito **catalanico** (*qatalanit*, en hebreu  קאטאלנית), yera una luenga chudeorromance charrata por as comunidaz chudievas d'o nord-este d'a Peninsula Iberica, sobretot de Catalunya y d'as Islas Balears.

## Referencias
Idioma acadio

L**'acadio** (𒀝𒅗𒁺𒌑, *akkadû*) ye una luenga semitica muerta. Yera a luenga vernacla d'os pueblos de Mesopotamia dende o III milenio a.C. A suya aria de difusión yera Lowone, Susiane y Mesopotamia, an yera clamato babilonio.

## Vinclos externos
* Mapas y diccionario Asirio-Babilonio
* Gramatica, pronunciación, historia, etc... (en anglés)
* Introducción y lección 1 de ''Introduction to Akkadian'' de R. Caplice (anglés)
Luengas nortcaucasicas occidentals

Las **luengas norcausicas occidentals**, tamién ditas **ponticas**, **circasianas** u **abkhasio-adigueas**, son una familia d'idiomas charratos a la rechión d'o Caucas, principalment a Rusia (Adiguea, Kabardino-Balkaria, Karachai-Cherkesia), Cheorchia (Abkhasia) y Turquía.

Bels lingüistas las emparentan con as luengas nortcaucasicas orientals u nakh-daguestanís.

## Clasificación
* **Idiomas abkhasio-abasios**:
** Abasio
** Abkhasio
* **Idioma ubikh**:
** Ubikh (estinguito)
* **Idiomas circasians**:
** Adigueu
** Kabardián

## Se veiga tamién
* Luengas caucasicas
Idioma tigrinya

O **tigrinya** (*ትግርኛ tigriññā*) ye una luenga d'o grupo etiopico septentrional d'a familia afroasiatica.
Idioma amharico

L**'amharico** (አማርኛ, ämerəña) ye una luenga semitica sudoccidental charrata en o norte y centro d'Etiopia, a on que ye luenga oficial. Prene o suyo nombre d'a rechión d'Amhara, en o centro d'Etiopia.

Fuera d'Etiopia, l'amharico ye charrato por 2,7 millons d'inmigrants, que viven en Echipto, Israel y Suecia. También ye charrata en Eritrea.

Ye a segunda luenga semitica en cuanto a numero de fablants, dezaga de l'arabe y por debant d'o tigrinya y o hebreu.

Ye escrito con un silabario clamato "fidel" u "abugida" adaptato d'o que fue emplegato ta escribir a luenga ge'ez.
Luengas kartvelianas

Las **luengas kartvelianas** u **luengas sudcaucasicas** son una familia d'idiomas que se charran mes que mes a Cheorchia, con bellas comunidaz de parladors a Turquía, Irán y Rusia.

Encara que per un regular se fabla de luengas caucasicas en cheneral, los idiomas surcaucasicos no forman cheneticament un mesmo filo con as luengas d'o norte d'o Caucaso.

## Clasificación
* **Idiomas cheorchianos**:
** **[[Idioma cheorchiano|Cheorchiano]]** (*kartuli* en cheorchiano), con uns 4 millons de parladors, d'os cuals 3.9 son a Cheorchia.
** **[[Chudeocheorchiano]]**, con uns 80.000 parladors, d'os cuals 60.000 a Israel y 20.000 a Cheorchia. Lo consideran tamién una variedat dialectal d'o cheorchiano.
* **Idiomas zan**:
** **[[Idioma mingrelián|Mingrelián]]** (*margaluri* en mingrelián, *megruli* en cheorchiano), con meyo millón de parladors patrimonials (1989), mes que mes a la rechión de Samegrelo (Mingrelia), a la Cheorchia occidental, y tamién -ta par d'alavez- a lo districto de Gali, a l'este d'Abkhasia. Muitos refuchiatos mingrelians d'Abkhasia viven hue a Tbilisi y altros cabos de Cheorchia.
** **[[Idioma laz|Laz]]** (*lazuri* en laz y cheorchiano, u tamién *chanuri* en cheorchiano), con 33.000 parladors patrimonials (1980), sobre tot en o litoral d'o Mar Negro d'o nord-este de Turquía, y bels 2.000 a Acharia, Cheorchia.
* **Idioma suan**:
** **[[Idioma suan|Suan]]** (*lushnu* en suan, *svanuri* en cheorchiano), con bels 15.000 parladors patrimonials en a rechión montanyesa de Suania u Suanetia (*Svaneti*), a lo nord-ueste de Cheorchia.

## Referencias

## Se veiga tamién
* Luengas caucasicas
Luengas nortcaucasicas orientals

As **luengas nortcausicas orientals**, tamién ditas **caspianas** u **nakh-daguestanís**, son una familia d'idiomas charraus en a rechión d'o Caucas, principalment en Rusia (Daguestán, Chechenia, Inguixetia), lo norte d'Acerbaichán y Cheorchia, mesmo que que en as comunidaz d'a diaspora.

Bels lingüistas las emparentan con as luengas nortcaucasicas occidentals.

## Clasificación
* **Idiomas nakh** u **norcaucasicos centrals**:
** Batsi
** **Idiomas veinakh** u **checheno-inguixes**:
*** Chechén
*** Inguix
* **Idiomas daguestanís**:
** **Idiomas avar-andi** u **daguestanís nortoccidentals**:
*** Avar
*** **Idiomas andicos**:
*** Akhvakh
*** Andi
*** Bagvalal
*** Botlikh
*** Chamalal
*** Godoberi
*** Karata
*** Tindi
** **Idiomas tsez**, **dido** u **daguestanís sudoccidentals**:
*** **Occidentals**:
**** Tsez (u dido)
**** Hunzib
**** khavarxi
*** **Orientals**:
**** Hinukh
**** Kapucha
** **Idioma lak**:
*** Lak
** **Idiomas dargui** u **daguestanís centrals**:
*** Dargua
*** Chiragui
*** Itsari
*** Kaitagui
*** Kubachi
** **Idioma khinalugui**:
*** Khinalugui
** **Idiomas lezgui** u **daguestanís sudorientals**:
*** Aguli
*** Archi
*** Budukhi
*** Krytsi
*** Lezgui
*** Rutuli
*** Tabasarán
*** Tsajuri
*** Udi

## Se veiga tamién
* Luengas caucasicas
Idioma finés

O **finés** u **finlandés** (*suomi*) ye una luenga charrata por 5 millons de personas en Finlandia, an ye luenga oficial. Tamién ye charrata por meyo millón de personas en Suecia, Noruega, Estonia y Rusia.

L'Abckiria ye o primer libro publicato en ista luenga. O prencipio ye iste:

## Referencias
Spanglish

O **spanglish**, **ingañol**, **espanglish**, **espanglés** u **espanglis** ye o uso de parolas anglesas como parte d'una frase en espanyol, motivato por o desconocimiento d'o vocablo equivalent.

## Eixemplos

## Vinclos externos
*  Spanglish - the Language of Chicanos University of California.
*  What is Spanglish? Texas State University.